CELEX: 32007D0343
Language: lv
Date: 2007-05-15 00:00:00
Title: 2007/343/EK: Komisijas Lēmums ( 2007. gada 15. maijs ), ar ko atļauj laist tirgū eļļu, kam pievienoti fitosterīni/fitostanoli, kā jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 (izziņots ar dokumenta numuru K(2007) 2073)

17.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 129/63
            
         
      KOMISIJAS LĒMUMS
   
   (2007. gada 15. maijs),
   ar ko atļauj laist tirgū eļļu, kam pievienoti fitosterīni/fitostanoli, kā jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97
   (izziņots ar dokumenta numuru K(2007) 2073)
   (Autentisks ir tikai teksts angļu valodā)
   (2007/343/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Enzymotec2005. gada 4. maijā iesniedza Nīderlandes kompetentajām iestādēm pieprasījumu laist tirgū eļļu ar pievienotiem fitosterīniem/fitostanoliem kā jaunu pārtikas produktu vai jaunu pārtikas produktu sastāvdaļu.
            
         
               (2)
            
            
               Nīderlandes kompetentā pārtikas vērtēšanas struktūra 2006. gada 23. maijā izsniedza sākotnējo novērtējuma ziņojumu. Minētajā ziņojumā tā secināja, ka eļļa ar pievienotiem fitosterīniem ir nekaitīga lietošanai pārtikā.
            
         
               (3)
            
            
               Komisija 2006. gada 29. maijā nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā paredzētajās sešdesmit dienās tika izvirzīti pamatoti iebildumi pret šā produkta tirgošanu.
            
         
               (5)
            
            
               Sakarā ar to, ka izvirzītie iebildumi attiecās drīzāk uz riska pārvaldības, nevis riska novērtējuma jautājumiem, nebija vajadzības konsultēties ar Eiropas Pārtikas nekaitīguma iestādi (EPNI).
            
         
               (6)
            
            
               Eļļa ar pievienotiem fitosterīniem/fitostanoliem lietojama tikai tādos pārtikas produktos, kuros fitosterīnu/fitostanolu pievienošana jau ir atļauta. Piemēro noteikumus attiecībā uz tādas pārtikas noformējumu un marķēšanu, kam pievienoti fitosterīni/fitostanoli.
            
         
               (7)
            
            
               Komisijas 2004. gada 31. marta Regulā (EK) Nr. 608/2004 (2) par tādas pārtikas un pārtikas sastāvdaļu marķēšanu, kam pievienoti fitosterīni, fitosterīnu esteri, fitostanoli un/vai fitostanolu esteri, noteikts, ka patērētājiem jāsaņem visa nepieciešamā informācija, lai nepieļautu pievienoto fitosterīnu/fitostanolu pārmērīgi lielu devu uzņemšanu.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Tiek atļauts laist Kopienas tirgū 1. pielikumā minēto eļļu ar pievienotiem fitosterīniem/fitostanoliem kā jaunu pārtikas produktu sastāvdaļu lietošanai 2. pielikumā minētajos pārtikas produktos.
   2. pants
   Produkti, kas satur jaunas pārtikas produktu sastāvdaļas, jāiepako tādā veidā, lai tos varētu viegli sadalīt atsevišķās porcijās, kas satur vai nu maksimālo 3 g fitosterīnu/fitostanolu devu (lietojot vienu porciju dienā), vai maksimālo 1 g pievienoto fitosterīnu/fitostanolu devu (lietojot trīs porcijas dienā).
   Pievienotais fitosterīnu/fitostanolu daudzums vienā dzērienu iepakojumā nepārsniedz trīs gramus.
   Asās mērces un salātu mērces, tostarp majonēzi, iepako atsevišķās porcijās.
   3. pants
   Šis lēmums ir adresēts Enzymotec, 5 Hataasi ST, Ramat Gabriel Industrial Park, Migdal HaEmeq, Israel 23 106.
   
      Briselē, 2007. gada 15. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 97, 1.4.2004., 44. lpp.
   
      I PIELIKUMS
      Specifikācijas eļļai ar pievienotiem fitosterīniem/fitostanoliem
      Definīcija
      Eļļa ar pievienotiem fitosterīniem/fitostanoliem sastāv no eļļas frakcijas un fitosterīnu frakcijas.
      
                  Viela/parametri
               
               
                  Saturs
               
            
                  Acilglicerīna sadalījums:
               
            
                  brīvās taukskābes (izteikts kā oleīnskābe)
               
               
                  ne vairāk kā 2 %
               
            
                  monoacilglicerīni (MAG)
               
               
                  ne vairāk kā 10 %
               
            
                  diacilglicerīni (DAG)
               
               
                  ne vairāk kā 25 %
               
            
                  triacilglicerīni (TAG)
               
               
                  atlikums
               
            
                  Fitosterīnu frakcija:
               
            
                  β-sitosterīns
               
               
                  ne vairāk kā 80 %
               
            
                  β-sitostanols
               
               
                  ne vairāk kā 15 %
               
            
                  kampesterīns
               
               
                  ne vairāk kā 40 %
               
            
                  kampestanols
               
               
                  ne vairāk kā 5 %
               
            
                  stigmasterīns
               
               
                  ne vairāk kā 30 %
               
            
                  brasikasterīns
               
               
                  ne vairāk kā 3 %
               
            
                  citi sterīni/stanoli
               
               
                  ne vairāk kā 3 %
               
            
                  Pārējie:
               
            
                  mitrums un gaistošo vielu saturs
               
               
                  ne vairāk kā 0,5 %
               
            
                  peroksīda skaitlis (PV)
               
               
                  < 5 % meq/kg
               
            
                  trans-taukskābes
               
               
                  ne vairāk kā 1 %
               
            Fitosterīnu/fitostanolu piesārņojums/tīrība (pēc GC-FID vai ekvivalentas metodes)
      Visiem fitosterīniem un fitostanoliem, kas ekstrahēti no citiem avotiem, kuri nav pārtikā izmantojama augu eļļa, ir jābūt bez piemaisījumiem, ko vislabāk nodrošināt, sasniedzot tīrības pakāpi, kas ir lielāka par 99 %.
   
   
      II. PIELIKUMS
      1. pantā minētie produkti
      Ziežamie tauki, kā noteikts Padomes Regulas (EK) Nr. 2991/94 (1) pielikuma B un C punktā, izņemot no sviesta vai citiem dzīvnieku taukiem ražotās vārāmās un cepamās eļļas, kā arī ziežamie tauki.
      Piena produkti, piemēram, piena ar samazinātu tauku saturu un vājpiena produkti, iespējams, ar augļu un/vai graudu pārslu piedevām, raudzētie produkti kā jogurts un no siera ražotie produkti (tauku saturs ≤ 12 g uz 100 g), kuros, iespējams, piena tauki samazināti un tauki un olbaltumvielas tikuši daļēji vai pilnīgi aizstāti ar augu taukiem vai olbaltumvielām.
      Sojas dzērieni.
      Asās un salātu mērces, tostarp majonēze.
      
         (1)  OV L 316, 9.12.1994., 2. lpp.